Imagini cu puternic impact emoţional surprinse cu camera de bord, pe DN1 în judeţul Braşov.

Un bărbat a murit în această dimineaţă în localitatea Dridif după ce doi şoferi care veneau din sensuri opuse au intrat simultan în depăşiri, cu toate că în faţa lor era un pod şi nu aveau vizibilitate. Impactul a fost atât de violent, încât şi celelalte maşini din trafic au fost avariate.

Alţi doi oameni au fost răniţi şi au fost duşi la spital.

Al doilea şofer care a făcut manevra nepermisă este cercetat pentru omor din culpă.